may labing tatlong taon nang ganap na ganap na namatay doon ang kanyang ina, sa gitna ng karalitaan, nang isang magandang gabi na ang buwan ay maliwanag at ang mga kristiano sa boong mundo ay naggagalak. sugatin at pipilay pilay siyang nakarating doon sa pagsunod sa kanyang ina, at ito naman ay baliw at lipus katakutang lumalayo na wariy anino sa kaniyang anak. doon namatay; dumating ang isang taong hindi niya kilala at ipinag utos sa kanyang magbunton ng kahoy, bigla siyang umalinsunod at ng siyay bumalik ay isa pang hindi rin kilala ang natagpuan sa piling ng bangkay ng una. anong araw at gabi iyon! tinulungan siya noong taong hindi kilala sa pagbubunton ng kahoy na pinagsunugan sa bangkay ng lalaki, hinukay ang pinagbaunan sa kanyang ina at matapos abutan siya ng kaunting kuwalta ay ipinag utos sa kaniyang umalis sa pook na iyon. noon lamang niya nakita ang lalaking iyon; matangkad, mapupula ang mata, mapuputla ang labi, matangos ang ilong.